ISRAEL-RAPORTTI EUROOPAN PARLAMENTISTA
Iranin uhka Israelille ja Lähi-idälle
Shalom ja tervetuloa ohjelman pariin!
Olemme Euroopan parlamentissa EU:n sydämessä.
Tänään keskustelemme Iranin vallankumouksen 40. vuosipäivästä.
Mitä siitä on seurannut?
Onko Eurooppa hereillä Iranin uhkan suhteen?
Vieraanamme tänään: Ruth Isaac, ECI:n edustaja Brysselissä; -
ohjelman ystävä Bas Belder, -
MEP Hollannista ja ECR-ryhmästä; -
sekä Euroopan johtava Iran-asiantuntija Paulo Casaca, -
entinen MEP Portugalista ja SADF-järjestön perustaja ja johtaja.
Tervetuloa ohjelmaan!
Hienoa saada teidät taas ohjelmaan, Paulo!
Millainen perintö on ollut Iranin islamilaisella vallankumouksella, -
joka tapahtui helmikuussa 1979?
On ilo olla täällä, -
samoin erityisesti Ruthin ja Basin seurassa.
Olimme Basin kanssa kollegoja, kun olin täällä vuoteen 2009.
Mielestäni meidän tulee nähdä vallankumouksen 40. vuosipäivä -
ainakin yhtä merkittävänä -
kuin kansainvälisen kommunismin tai kansallissosialismin nousu.
40 vuoden takaiset tapahtumat olivat valtava isku -
ihmisyyden kaikille arvoille.
Niiden seurauksena -
vallan kaappasi hallinto, -
aluksi hyödyntämällä tai käyttämällä väärin -
kansan tyytymättömyyttä diktatuuriin, -
joka johti maata.
Vallankumous teki paljon tyhjiä lupauksia.
Hyvin pian kävi ilmi, -
että kyseessä oli vain uudenlainen totalitarismi, -
joka tekee lopun paitsi poliittisesta vapaudesta, -
jota jo šaahinvalta oli kutistanut, -
mutta myös vapaudesta ylipäätään kaikilla tasoilla.
On todella vaikeaa määritellä, -
mikä vallankumoushallinnon kauheista aikaansaannoksista on pahin.
Mielestäni pahimmista pahin on se, -
miten hallinto kohteli lapsia.
Heti alussa hallinto järjesti kansalle suunnatun tiedotuskampanjan.
Kampanjajulisteissa esiintyi lapsi, -
joka räjäytti irakilaisen panssarivaunun ja samalla itsensä.
Sitä esiteltiin ihailtavana urotekona, miten lasten tulisi toimia.
Yhteiskunnan häijyimmän aineksen suunnittelema itsemurhaterrorismi, -
johon sotketaan kaikki lapsista alkaen, on aivan tämän hallinnon ytimessä.
Käsittääkseni tämä on historian ainoa hallinto, -
joka kuljettaa bussilasteittain lapsia -
räjäyttämään miinoja miinakentällä, -
jotta maan armeija voi marssia valtaamaan toista maata.
Silloinhan tilanne oli edennyt jo siihen pisteeseen.
Irak vaati rauhaa mutta Iran ei suostunut. "Murskaamme teidät."
Niinhän sitten myöhemmin kävi, ikävä kyllä lännen avulla.
Se on ehdottoman kammoksuttavaa.
Eikä se ole mikään sivujuonne.
Ei. Se on hallinnon kulttuurin ydintä.
Hallinto on täysin epäinhimillinen.
Se on misogyyni.
Naisiin kohdistuva viha on korkealla hallinnon asialistalla.
Mutta se ei vihaa vain naisia vaan myös lapsia.
Lapset nähdään arvottomina ja uhrattavissa olevina -
äsken kuvailemissani teoissa.
Siksi olen sitä mieltä, että kaikkien ihmisoikeuksia kunnioittavien -
täytyy katsoa tätä hallintoa -
kaikkein häijyimpänä asiana, mitä maa päällään kantaa.
Kiitos analyysistanne! Lämpimästi tervetuloa ohjelmaan, Bas.
Nyt on kulunut 40 vuotta siitä, kun ajatollah Khomeini -
ja šiiojen uskonoppineet nousivat valtaan Iranissa.
Nyt Iran on maailman johtava terrorismia edistävä valtio -
ja maailman suurin ihmisoikeuksien polkija, -
jonka kohteita ovat erityisesti kristityt.
Lisäksi Iran pyrkii dominoimaan Lähi-itää -
ja haluaa kehittää ydinaseen, jolloin maailman vaarallisimmalla hallinnolla -
olisi maailman vaarallisin ase.
Euroopan neuvosto antoi tällä viikolla lausunnon, -
jossa se tuomitsee Iranin ballistisen ohjusohjelman, -
kumoukselliset toimet Lähi-idässä ja vaikuttamisen EU-jäsenmaissa.
Onko se askel oikeaan suuntaan?
Seuraako EU nyt USA:n ja Trumpin jalanjälkiä?
Kiitos, Simon. Hienoa olla näin hyvässä seurassa.
Pidän neuvoston lausuntoa erittäin kummallisena.
Siinä ei vieläkään noteerata ydin- sopimuksen ja Iranin toimien yhteyttä.
Sitä, mitä Iran puuhaa ydinsopimuksen varjossa.
Euroopan neuvosto ei vieläkään tarkastele, -
miten täysin erehtynyttä ja harhaan johdettua -
sen Iran-linja on viime vuosina ollut.
Siltä edelleen puuttuu täysin -
kriittinen tarkastelu ydinsopimusta ja amerikkalaisten vastustusta kohtaan.
On aivan selvää, että ydinsopimus avaa Iranille väylän -
ydinteknologiaan -
ja ydinaseisiin.
Lausunto toteaa myös, -
että Eurooppa rahoittaa tätä hallintoa.
Amerikkahan irtisanoutui siitä. EU kääntyy amerikkalaisia vastaan.
Se vahvistaa hallintoa, -
jota muistelee hiljattain ilmestyneessä teoksessaan -
kuuluisa iranilainen kirjailija Amir Hassan Cheheltan.
Hän antaa musertavan kuvan -
Iranin poliittisen eliitin ja yhteiskunnan totaalisesta korruptiosta.
Tällaista hallintoa me rahoitamme ja ylläpidämme!
Iranin kansan kustannuksella.
Lähi-idän vakauden kustannuksella.
Ensinnäkin Israelin ja sitten Euroopan turvallisuuden kustannuksella.
Mielestäni näiltä huolenaiheilta -
jää puuttumaan konkreettisten toimenpiteiden tuki.
Se vaatisi todella realistisen kannan ottamista -
ja sitoutumista Varsovan kokoukseen.
Siellä lännen johtajat pohtivat, miten vastata Iranin aggressioon -
Iranin sisällä, Lähi-idässä ja lännessä.
Neuvosto on täysin hakoteillä.
Pidän lausuntoa todella omituisena.
Vasta asiakirjan jälkimmäisellä puoliskolla -
mainitaan huolet.
Huolet sivuutetaan tyystin rahoittamalla hallintoa.
Luulen, että Teheranissa nauretaan tälle Brysselin lausunnolle.
Se on hyvin heikko. Se ei tarkastele tosiasioita vaan sivuuttaa ne täysin.
Se toimii hyvin vastuuttomasti -
Lähi-itää, Israelia ja omaa turvallisuuttamme kohtaan.
Olen hyvin pettynyt.
Se on hyvin piittaamatonta.
Se ummistaa silmänsä Lähi-idän kehityskuluille.
Se ei suostu millään lailla arvioimaan, -
millaisen prosessin olemme laittaneet käyntiin -
ja mitä me yhä tuemme.
Aivan totta. Ruth, kiva saada teidät taas mukaan.
Edustatte ECI-järjestöä täällä Brysselissä. Kiitos hienosta työstänne!
Tämä ohjelma ei olisi mahdollinen ilman teitä.
Pidätte hyvin vahvasti esillä naisten oikeuksia.
Iranin hallinto on ollut vallassa nyt 40 vuotta.
Millä tolalla naisten aseman puolustaminen on Iranissa?
Kiitos, Simon.
Ensinnäkin olen itse nähnyt todisteet.
Olen hyvin huolissani, sillä naisten oikeudet ovat heikentyneet.
Naisilla on ensinnäkin huntupakko.
Kaikki naiset eivät halua pitää sitä. Niinpä heitä rangaistaan.
Islamilaista lakia noudatetaan hyvin tiukasti.
Siinä äidiltä riistetään lapset avioerotilanteessa.
Eron saa käynnistää vain mies.
Silloin lapset otetaan pois biologiselta äidiltä ja annetaan uudelle vaimolle.
Myös moniavioisuus sallitaan. Se heikentää syvästi naisten asemaa.
Ei ole väliä, kuinka monta lasta vaimo on saanut miehensä kanssa.
Vaimoa ja hänen tarpeitaan laimin- lyödään aina, jos vaimoja on useita.
Hänen ja lasten on jaettava kaikki resurssinsa muiden lasten kanssa.
Voinko vielä kommentoida sitä, mitä Bas Belder äsken sanoi?
Euroopan neuvoston lausunto on todella hyvin huolestuttava.
Mutta huolestuttavaa on myös, miten Iran vastasi siihen.
Lausunto oli dokumentoitu hyvin. Se on laillinen dokumentti.
Iran vastasi sanomalla, että syytökset ovat onttoja ja perusteettomia.
Se siis täysin sivuuttaa oikeutetut huolet, -
joita Euroopalla on Iranin suhteen.
Totta.
Nämä huolet tuotiin esiin liian myöhään ja ne ovat ristiriitaisia.
Olen syvästi pettynyt tähän piittaamat- tomuuteen ja epärealistisuuteen.
Totta. Paulo, kun tarkastellaan Irania viimeksi kuluneena 40 vuonna, -
onko Iran saavuttanut ulkopoliittisen päätavoitteensa -
eli islamilaisen vallankumouksen levittämisen.
Iranin hallinto Teheranissa kontrolloi nyt Irakia, Syyriaa ja Libanonia.
Kutsuvat aluetta islamilaiseksi šiiapuolikuuksi.
Mitä mielestänne Eurooppa voi tehdä Iranin pysäyttämiseksi?
Olette täysin oikeassa.
Iranilla on perustuslaillinen velvollisuus -
levittää jihadia kaikkialle maailmaan.
Se noudatteli tarkoin jihadismin oppia, -
jonka laati Maodudi.
Hän toimi ajatollah Khomeinin oppi-isänä 1960-luvulla.
Eurooppa on ummistanut silmänsä näiltä asioilta.
Sanoin aikoinani, että yksi absurdeimmista asioista -
että ydinohjelmasta keskustellaan -
niin kuin siihen ei liittyisi laajentumisagendaa.
On kuin joku neuvottelisi Hitlerin kanssa: -
"Älkää rakentako niin paljon sukellusveneitä."
Ja samaan aikaan Hitler miehittäisi Tšekinmaata, Puolaa ja muita.
"Ei sen väliä. Nyt neuvottelemme sukellusveneiden rajoittamisesta."
Tämä on verrattavissa siihen. Koko sopimus on yhtä absurdi.
Se uhmaa mielikuvituksen rajoja.
Saatan olla hieman optimistisempi -
kuin äskeiset puhujat ja etenkin entinen kollegani äsken.
Mielestäni Euroopan diplomatia yrittää tehdä ympyrästä neliötä.
He eivät voi myöntää olleensa väärässä.
Niinpä he sanovat: "Pidämme kiinni ydinsopimuksesta.
Ja kehittelemme järjestelyn, jolla kierretään Trumpin Iran-pakotteet."
He takertuvat kiinni: "Pysymme tässä.
Emme hävinneet väittelyä."
Mutta sitten he sanovat: "Olimme täysin väärässä.
Myönnämme, että kaikki, mitä Trump sanoi, on oikein."
Lausunnon loppuosa on tunnustus, -
että EU sortui itsemurhastrategiaan.
Juuri tässä kohdassa se mainitsee -
Iranin haitallisen vaikutuksen Lähi-itään.
Tämä on ensimmäinen kerta, kun Euroopan instituutiot yhdistävät nämä.
Niin niiden olisi aina pitänyt tehdä.
Kaksi asiaa, tietysti ihmisoikeudet. Näitä kahta asiaa ei voi erottaa.
Ja uskon, että Iran myötäilee Trumpia.
Se lausuu jatkuvasti, että Trump on hirvittävä. Että hän on väärässä.
Mutta todellisuudessa he seuraavat häntä.
Minusta se on tosi lupaavaa, -
että he seuraavat USA:n johtoa.
Toivon, että USA pitää lujasti kiinni kannastaan.
Se on ainoa tapa välttää katastrofi.
Kiitos analyysista!
Bas, viime päivien aikana -
iranilainen prikaatinkenraali Hossein Salami, -
Iranin vallankumouskaartin kakkosmies, on sanonut: -
"Iranin sotilaallinen strategia on pyyhkiä Israelin valtio kartalta.
Iran pystyy tuhoamaan Israelin kolmessa päivässä."
Miten EU voi pysyä vaiti, -
kun sen lähiliittolaista uhataan kansanmurhalla?
Millaisia linjauksia EU:n pitää mielestänne tehdä, jotta se voisi -
pysäyttää sen lähiliittolaiseen kohdistetut kansanmurhauhat?
Nämä hyvin aggressiiviset verbaaliset hyökkäykset -
eivät ole mitään uutta.
Iranin islamilaisen tasavallan päälliköt ovat aiemminkin uhanneet -
Israelin valtion ja kansalaisten, juutalaisten, tuholla.
Toimin useita vuosia sitten EU:n―Iranin-asioiden esittelijänä.
Mainitsin asian silloin.
Sosialistit vaativat, -
etten kirjoittaisi kovin vahvasti -
holokaustista ja Israelista raportissani.
Se siis kiellettiin täysin.
Toivon, että Eurooppa ottaa vahvan aktiivisen kannan, -
jossa se tuomitsee tällaiset puheet kaikkien instituutioidensa tasolla -
ja kertoo selvästi, mitkä ovat seuraukset.
Olen samaa mieltä Iran-asiantuntija Matthias Küntzelin kanssa: -
Iran on jo vuosia kiristänyt meitä. Me olemme antaneet sen.
Se uhkailee ydinsopimuksen hylkäämisellä.
Meidän ei pidä lähteä kiristämään mutta osoittaa vain seuraukset.
Aivan ensimmäisenä tulee osoittaa Israelille, -
että seisomme lujasti sen takana.
Että sillä on täysi juridinen oikeus puolustaa itseään -
kaikkia uhkia vastaan. Meidän pitää ottaa se todesta.
Kun puhutaan huolenaiheista, myös Israel pitäisi mainita lausunnossa.
Nyt se on jäänyt puuttumaan.
Eurooppa haluaa itselleen ison roolin Lähi-idässä -
kahden valtion ratkaisun luomisessa.
Se auttaa, rahoittaa ja tukee hallintoa, -
jonka tavoitteena on luoda alueelle yksi islamilainen valtio.
Sillä on kytköksiä Hizbollahiin ja Hamasiin, -
jotka ovat Israelin valtion vihollisia.
Meidän täytyy päättää, millä puolella me seisomme.
Totta kai, kuten kollegani sanoi, on monia diplomatian tasoja.
Toivotaan, että siitä, mitä hän sanoo, -
alkaa reaalipolitiikan esiinmarssi, -
jossa puolustetaan poliittisia arvojamme, kuten ihmisarvoja.
Valtio ja kansa, josta meidän ensimmäisenä tulisi kantaa huolta, -
ovat Israel ja juutalaiset.
Ehdottomasti. Ruth, joulukuussa 2017 -
rohkea iranilaisnainen, 31-vuotias äiti, Vida Mohaved -
meni rauhanomaisesti kadulle, riisui huivinsa ja heilutti sitä kepin päässä.
Hän uhmasi sillä hallinnon määräämää huivipakkoa.
Hänet pidätettiin, ja hänestä tuli symboli -
vapaudelle Iranissa, erityisesti naisten vapaudelle.
Miten tärkeää naispuolisten meppien ja naisten ylipäätään Euroopassa -
on tukea häntä vapaustaistelussa?
Totta kai se on tärkeää. Jotkut mepit ovat puhuneet siitä voimakkaasti, -
mm. ALDE-, EPP- ja konservatiiviryhmistä.
Ikävä kyllä ei yhtä paljon sosialisti- ja demokraattiryhmästä.
Toivomme, että näemme sitä lisää.
On tärkeää, että pidämme sitä esillä.
On rohkaisevaa, että neuvosto mainitsi lausunnossaan -
naisten oikeudet ja naisten ja tyttöjen kohtelun Iranissa.
On rohkaisevaa, että se on pantu merkille.
Minun ja järjestömme pettymykseksi -
EU:n ulkopoliittinen johtaja Mogherini ei ole puhunut -
naisten oikeuksista yhtä vahvasti kuin toivoisimme hänen puhuvan.
Hyvä. Paulo, kun tarkastellaan Syyrian turvallisuustilannetta, -
Iranin hallinnolla on noin 80 000 sotilasta -
ja asejoukkoja Syyriassa.
Sen joukkoja on noin 45 kilometrin päässä Israelin―Syyrian rajasta.
Se on suora uhka. Lisäksi iranilaisilla on käytössään -
erittäin vaarallinen terroristijärjestö Hizbollah Etelä-Libanonissa.
Sillä on noin 180 000 rakettia ja ohjusta osoitettuna kohti Israelia.
Näettekö sodan uhkaa Israelin ja Iranin välillä?
Iran tavoittelee hegemoniaa Lähi-idässä.
Sen lopullinen päämäärä on tuhota Israel.
Olen täysin samaa mieltä sen kanssa, mitä Bas äsken sanoi.
Se on ehdottomasti koko lausunnon huonoin juttu.
Juuri ennen lausunnon julkaisua -
lehdistö kertoi, että Angela Merkel -
sanoi tietääkseni ensikertaa selvästi, -
että Israelilla on oikeus puolustaa itseään -
Iranin mahdollisilta iskuilta Syyrian alueelta.
Se oli hyvä asia.
Tämä huoli on jätetty lausunnosta kokonaan pois.
Lausunto teeskentelee puhuvansa dialogista.
Se ikään kuin esittelee hyökkääjän ja kohteen tasaveroisina.
Sitä on mahdoton hyväksyä.
Bas on täysin oikeassa. Tämä on kriittisen tärkeä kohta.
Kansanmurhaa ei voi milloinkaan hyväksyä, -
erityisesti kun uhattuna on -
vapauden, demokratian ja ihmisoikeuksien majakka, Israel.
Se tekee siitä entistä merkittävämmän.
Se, mitä me nyt todistamme, on selvä hyökkäys.
Sitä on kuultu useiden johtajien suusta. Mainitsitte Suleimanin.
Hänen lisäkseen monet Iranin johtajat ovat sanoneet useaan otteeseen, -
että he haluavat pyyhkiä Israelin maailmankartalta.
Siitä ei voi erehtyä.
Miten Eurooppa voi olla ottamatta asiaan selvää kantaa?
Tätä ei voi hyväksyä.
Sillä tulee olemaan kammottavat seuraukset, -
aivan kuten historiassa.
Monet ihmiset ajattelivat: -
"Kansanmurha koskee vain juutalaisia. Me saamme olla rauhassa."
He olivat väärässä. Se ei pysähdy siihen.
Kohteeksi joutuu ensin suurin vihollinen, mutta se ei pysähdy siihen.
Emme mitenkään voi hyväksyä sitä tässä julistuksessa.
Bas on asiassa täysin oikeassa.
Ohjelma-aikaa on jäljellä kaksi minuuttia.
Iranilla on ollut sotilastoimintaa jo Euroopassakin.
Iranin oppositiojohtajia yritettiin salamurhata Tanskassa syksyllä.
Iran kehittää mannertenvälisiä ohjuksia, jotka yltävät Eurooppaan.
Milloin EU tajuaa, että Iran on turvallisuusuhka Euroopalle?
Puhun nyt oman maani puolesta.
Hollannissa käytiin vilkasta keskustelua -
iranilaistaustaisten pakolaisten keskuudessa.
He toivat esiin sen, että he elävät yhä uhan alla.
Mullahien pitkä käsivarsi häilyy yhä heidän yläpuolellaan.
He pelkäävät, keneen he voivat luottaa iranilaisten yhteisössä.
Tällaisen keskustelun pitäisi herättää Euroopan poliitikot näkemään, -
mitä Euroopan maaperällä tapahtuu ja mikä on mullahien pitkä käsivarsi.
Vuonna 1985 ilmestyi kiintoisa ja mukaansatempaava kirja.
Sen kirjoitti Saksassa asuva iranilainen runoilija SAID.
Kirjan nimi oli "Der lange Arm der Mullahs" (Mullahien pitkä käsivarsi).
Se oli synkkä sorron ja murhien ajan- jakso Iranissa ja Iranin ulkopuolella.
Nyt olemme samassa tilanteessa.
Meidän tulisi ryhtyä vastatoimiin, ja nythän niihin on ryhdytty.
Toivon, että asiassa tehdään tiivistä yhteistyötä -
Israelin ja USA:n tiedustelun kanssa uhkan torjumiseksi Euroopassa.
Turha pelätä ballistisia ohjuksia, -
kun Iranin vallankumouskaartin murhaajat ovat kaduillamme -
komentajiensa ja tiedustelukoneiston tuella.
Ruth, loppukommentti. - Täyshälytys!
Miten katsojat voivat lisätä tietoutta järkyttävistä ihmisoikeusrikkomuksista-
naisia ja lapsia ja Iranin kristittyjä vastaan?
Bas Belderin tavoin minäkin kannan huolta.
Tunnen henkilökohtaisesti iranilaisia Euroopassa. Osa on syntynyt täällä.
He pelkäävät yhä Irania. Pelkäävät myös sukulaistensa puolesta Iranissa.
Eräs pastori joutui vainojen kohteeksi. Vietti seitsemän vuotta vankilassa.
Hän asuu Euroopassa mutta pelkää Iranissa asuvan veljensä puolesta.
Meidän kristittyinä ja eurooppalaisina ei saa antaa Iranin hallita agendaa.
Euroopan ja ulkopolitiikan johtaja Mogherinin, neuvoston...
Pidämme lausuntoa tervetulleena. Toivomme, ettei se jää vain puheeksi.
Meidän pitää vaatia konkreettisia toimia. Sanat ovat vain sanoja.
Meidän pitää olla täsmällisiä.
Parhaiten Iran ymmärtää konkreettisia tekoja.
Sekä median että poliitikkojen pitää ottaa tiukka linja Iranin suhteen.
Ihmisoikeudet tulee taata.
Ruth, Bas ja Paulo, kiitos, että olitte mukana ohjelmassa.
Kiitos, että seurasit ohjelmaamme Euroopan parlamentista.
Keskustelimme Iranin islamilaisen vallankumouksen perinnöstä.
Voi vain todeta, että se oli katastrofi Iranin kansalle ja Lähi-idälle.
Meidän tulee nyt nousta vastustamaan Iranin uhkaa.
Kiitos seurasta!
Suomennos: Marianne Tenetz